
132. Προαγωγική δοκιμασία Γραμματέων Πρεσβείας Α'. 1 

ΑΠΟΦΑΣΕΙΣ 

Έγκριση του Πρωτοκόλλου της 5ης Συνόδου της Μι¬ 
κτής Ελληνο-Κυπριακής Επιτροπής Οδικών Μετα¬ 
φορών. (Λευκωσία 10.11.2000). 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στο Προεδρικό Διάταγμα 58/ 
2001 αρμοδιότητας Υπουργείου Εθνικής Παιδείας 
και Θρησκευμάτων. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 132 
Προαγωγική δοκιμασία Γ ραμματέων Πρεσβείας Α'. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

1. Έχοντας υπόψη το άρθρο 14, παράγραφος 6, του Ν. 
2594/1998 "Οργανισμός του Υπουργείου Εξωτερικών" 
(ΦΕΚΑ'62). 

2. Το άρθρο 29Α του Ν. 1558/1985 "Κυβέρνηση και κυ¬ 
βερνητικά όργανα" (ΦΕΚ Α' 137), όπως προστέθηκε με το 
άρθρο 27του Ν. 2081/1992 (ΦΕΚΑ' 154) καιαντικαταστά- 
θηκε από το άρθρο 1 παρ. 2α του Ν. 2469/1997 "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών" (ΦΕΚ Α' 38) και το γεγονός ότι από τις δια¬ 
τάξεις του παρόντος Προεδρικού Διατάγματος δεν 
προκαλείται πρόσθετη δαπάνη σε βάρος του κρατικού 
προϋπολογισμού. 

3. Την υπ.’ αριθ. 1/2001 Γνωμοδότηση του Εκπαιδευτι¬ 
κού Συμβουλίου της Διπλωματικής Ακαδημίας κατά το 
άρθρο 14, παράγραφος 4, εδάφιο α', του Ν. 2594/1998 
"Οργανισμός του Υπουργείου Εξωτερικών". 

4. Την υπ.’ αριθ. 236/2001 Γνωμοδότηση του Συμβουλί¬ 
ου της Επικράτειας, αποφασίζουμε: 


Άρθρο 1 

Το κεφάλαιο Δ'του Π.Δ. 17/1999, "Περί οργανώσεως και 
λειτουργίας της Διπλωματικής Ακαδημίας του Υπουργεί¬ 
ου των Εξωτερικών" (ΦΕΚΑ' 10) αντικαθίσταται ως εξής: 

"ΚΕΦΑΛΑΙΟ Δ' 

ΔΟΚΙΜΑΣΙΑ ΓΡΑΜΜΑΤΕΩΝ ΠΡΕΣΒΕΙΑΣ Α' 

Άρθρο 20 

Οργάνωση της Δοκιμασίας 

Η Διπλωματική Ακαδημία οργανώνει και διενεργείτη δο¬ 
κιμασία, η οποία προβλέπεται από το άρθρο 14, παρά¬ 
γραφος 2, εδάφιο γ', και παράγραφος 6, εδάφιο δ', και το 
άρθρο 79, παράγραφος 1, εδάφιο δ', του Ν. 2594/1998, 
"Οργανισμός του Υπουργείου Εξωτερικών" για την προα¬ 
γωγή υπαλλήλων του διπλωματικού κλάδου από το βαθ¬ 
μό του Γραμματέα Πρεσβείας Α' στο βαθμό του Συμβού¬ 
λου Πρεσβείας Β'. Η δοκιμασία αυτή οργανώνεται στο 
πλαίσιο δεκαπενθήμερου επιμορφωτικού σεμιναρίου ό¬ 
πως ορίζεται στην παράγραφο 3 του άρθρου 24 του πα¬ 
ρόντος. 

Άρθρο 21 

Προθεσμία διενέργειας της δοκιμασίας - Προκήρυξη 

1. Η δοκιμασία του προηγουμένου άρθρου διενεργείται, 
όταν πρόκειται να γίνουν σχετικές κρίσεις από το αρμόδιο 
Υπηρεσιακό Συμβούλιο και εφόσον υπάρχουν κενές προς 
πλήρωση οργανικές θέσεις στο βαθμό του Συμβούλου 
Πρεσβείας Β'. 

2. Η ως άνω δοκιμασία ανακοινώνεται εγγράφως από 
τον Διευθυντή της Διπλωματικής Ακαδημίας στους ενδια¬ 
φερομένους το αργότερο τριάντα (30) ημέρες πριν από 
τη διεξαγωγή της. Η ανακοίνωση πρέπει να ορίζει τον τό¬ 
πο και το χρόνο της δοκιμασίας, καθώς και κάθε άλλη λε¬ 
πτομέρεια που αφορά την διαδικασία διεξαγωγής της. 

Άρθρο 22 
Επιτροπή 

1. Με απόφαση του Υπουργού Εξωτερικών ορίζεται τρι¬ 
μελής Επιτροπή, η οποία συγκροτείται από τον υπηρεσια¬ 
κό Γενικό Γραμματέα, ως Πρόεδρο, και δύο γενικούς δι¬ 
ευθυντές ως μέλη. Μετην ίδια απόφαση ορίζονται καιτρία 
αναπληρωματικά μέλη. Τα μέλη της Επιτροπής και τα α- 

ναπληρωματικά μέλη της θα πρέπει να έχουν βαθμό του¬ 
λάχιστον Πληρεξουσίου Υπουργού Α'. Καθήκοντα γραμ- 
ματέως ασκεί υπάλληλος του διπλωματικού κλάδου με 
βαθμό τουλάχιστον Συμβούλου Πρεσβείας Β'. 

2. Η Επιτροπή προετοιμάζει την δοκιμασία σε συνεργα¬ 
σία με τον Διευθυντή της Διπλωματικής Ακαδημίας, είναι 
υπεύθυνη για τη πραγματοποίησή της και αξιολογεί τους 
συμμετέχοντας σε αυτήν. 

Άρθρο 23 

Προετοιμασία της δοκιμασίας 

1. Μετά από πρόσκληση του Διευθυντή της Διπλωματι¬ 
κής Ακαδημίας, οι αρμόδιες διευθύνσεις του Υπουργείου 
των Εξωτερικών υποβάλλουν τις προτάσεις τους για τα 
θέματα τα οποία μπορεί να αποτελέσουν αντικείμενο με¬ 
λέτης κατά την διάρκεια του σεμιναρίου. Στην συνέχεια η 
Επιτροπή επιλέγει ανάμεσα στις προτάσεις τα θέματα τα 
οποία θα αναπτυχθούν κατά την διάρκεια του σεμιναρίου. 
Η Επιτροπή προβαίνει στην οριστική επιλογή του θέματος 
που θα παρουσιασθεί από τους αξιολογούμενους, προς 
τους οποίους και το ανακοινώνει. 

2. Ο Διευθυντής της Διπλωματικής Ακαδημίας, σε συ¬ 
νεργασία με τις αρμόδιες Διευθύνσεις του Υπουργείου Ε¬ 
ξωτερικών, συγκεντρώνει το απαραίτητο υλικό σε σχέση 
με τα επιλεγέντα θέματα για χρήση των συμμετεχόντων 
στο σεμινάριο. 

Άρθρο 24 

Δοκιμασία 

1. Κατά το σεμινάριο αναπτύσσονται τρία τουλάχιστον 
θέματα, που άπτονται του σχεδιασμού και της άσκησης 
της εξωτερικής πολιτικής της χώρας. 

2. Στο σεμινάριο καλούνται να εισηγηθούν υπάλληλοι 
του διπλωματικού κλάδου, της ΕΝΥ, μέλη ΔΕΠ ελληνικών 
ή αλλοδαπών Ανωτάτων Εκπαιδευτικών Ιδρυμάτων, κα¬ 
θώς και ανώτερα ή ανώτατα στελέχη άλλων υπουργείων. 

3. Η δοκιμασία συνίσταται στη σύνταξη σημειώματος 
και σε προφορική ανάπτυξη και επεξηγήσεις ενώπιον της 
Επιτροπής, χωριστά από κάθε αξιολογούμενο, τόσον επί 
του περιεχομένου του σημειώματος όσο και επί των λοι¬ 
πών θεμάτων που αναπτύχθηκαν κατά την διάρκεια του 
σεμιναρίου. Το σημείωμα, το οποίο συντάσσεται με χρή¬ 
ση ηλεκτρονικού υπολογιστή, εντός συντόμου χρονικού 
διαστήματος που ορίζεται από την Επιτροπή και επί κοι¬ 
νού για όλους τους αξιολογούμενους θέματος, θα πρέπει 
να είναι περιεκτικό και να συναρτάται με τις εισηγήσεις 
και συζητήσεις που έγιναν κατά την διάρκεια του σεμινα¬ 
ρίου. Θα πρέπει επίσης να περιέχει εντοπισμό και ανάλυ¬ 
ση του προβλήματος καθώς και εναλλακτικές λύσεις ως 
προς τις αναγκαίες διπλωματικές ενέργειες για την αντι¬ 
μετώπιση του τιθέμενου ζητήματος. Η πρώτη σελίδα του 
σημειώματος φέρει την σφραγίδα του Υπουργείου Εξω¬ 
τερικών. Στην επάνω αριστερή γωνία αναγράφονται τα 
στοιχεία του διαγωνιζομένου που καλύπτονται με αδια¬ 
φανές χαρτί. 

4. Η Επιτροπή καθορίζει το χρόνο ανακοίνωσης του θέ¬ 
ματος επί του οποίου οι αξιολογούμενοι θα συντάξουν το 
σημείωμα. 

Άρθρο 25 
Αξιολόγηση 

1. Η Επιτροπή συντάσσει πρακτικό αξιολόγησης το ο¬ 


ποίο αποστέλλει στην ΣΤ 1 Διεύθυνση Προσωπικού και Δι¬ 
οικητικής Οργάνωσης. 

2. Στο πρακτικό αξιολόγησης αναγράφονται μόνο τα ο¬ 
νόματα των επιτυχόντων κατά τη διαδικασία. Το σχετικό 
πρακτικό προσκομίζεται στο υπηρεσιακό συμβούλιο μό¬ 
νο όταν κρίνεται ο συγκεκριμένος υπάλληλος για προα¬ 
γωγή στο βαθμό του Συμβούλου Πρεσβείας Β' και δεν 
μπορεί να αποτελέσει στοιχείο υπηρεσιακών φακέλων. 

3. Η Επιτροπή αποφαίνεται περί της επιτυχίας ή μη των 
αξιολογουμένων χωρίς να προβαίνει σε βαθμολόγηση. 

4. Οι επιτυχόντες στην προβλεπόμενη από το παρόν δο¬ 
κιμασία διατηρούν το τυπικό προσόν της επιτυχίας και 
στην περίπτωση που για οποιοδήποτε λόγο δεν προα- 
χθούν κατά το αμέσως επόμενο της δοκιμασίας Υπηρε¬ 
σιακό Συμβούλιο. 

Άρθρο 26 

Δυνατότητα επανάληψης 

Επιτρέπεται η συμμετοχή στο σεμινάριο όσες φορές α¬ 
παιτείται μέχρι την απόκτηση του προσόντος προς προα¬ 
γωγή, όπως προβλέπεται από το άρθρο 79 του Ν. 
2594/1998." 

Άρθρο 2 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εξωτερικών αναθέτουμε την δημοσίευ¬ 
ση και εκτέλεση του παρόντος Προεδρικού Διατάγματος. 

Αθήνα, 1 Ιουνίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

ΑΠΟΦΑΣΕΙ Σ 

Αριθ. Φ.0544/2/ΑΣ 59/Μ. 5213 (2) 

Έγκριση του Πρωτοκόλλου της 5ης Συνόδου της Μικτής 
Ελληνο-Κυπριακής Επιτροπής Οδικών Μεταφορών. 
(Λευκωσία 10.11.2000) 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1) τις διατάξεις της Συμφωνίας Διεθνών Οδικών Μετα¬ 
φορών Ελλάδος - Κύπρου που υπογράφηκε στην Αθήνα 
στις 1.2.1978 και κυρώθηκε με τον υπ’ αριθ. 871/1979 Νό¬ 
μο που δημοσιεύθηκε στο υπ’ αριθ. 40 Φύλλο της Εφημε- 
ρίδοςτης Κυβερνήσεως, τεύχος Α'της 3ης Μαρτίου 1979 
και συγκεκριμένα του άρθρου 13/2 αυτής, με το οποίο συ- 
νιστάται Μικτή Επιτροπή για την εξέταση της εφαρμογής 
της παραπάνω συμφωνίας, 

2) τη διάταξη του δευτέρου άρθρου του υπ’ αριθ. 
871/1979 Νόμου με τον οποίο παρέχεται η δυνατότητα ε- 
γκρίσεως με Κοινή Απόφαση των αρμοδίων Υπουργών 
των Πρωτοκόλλων - Πρακτικών που καταρτίζονται από 
την Μικτή Επιτροπή, 

3) το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολο του το Πρωτόκολλο 

της 5ης Συνόδου της Μικτής Ελληνο-Κυπριακής Επιτρο¬ 
πής Οδικών Μεταφορών που υπογράφηκε στη Λευκωσία 
στις 10.11.2000 του οποίου το κείμενο σε πρωτότυπο 
στην Ελληνική γλώσσα έχει ως εξής: 

Αθήνα, 3 Απριλίου 2001 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΠΑΠΑΝΔΡΕΟΥ X. ΒΕΡΕΛΗΣ 


ΠΡΩΤΟΚΟΛΛΟ 

Της 5ης συνόδου της Ελληνο-Κυπριακής Μικτής Επιτρο¬ 
πής Οδικών Μεταφορών που πραγματοποιήθηκε στις 
9-10 Νοεμβρίου 2000, στη Λευκωσία, σύμφωνα με το 
άρθρο 12 παρ. 2 της Συμφωνίας για τις Διεθνείς Οδι¬ 
κές Μεταφορές μεταξύ Ελλάδας και Κύπρου. 

Από τις 9-10 Νοεμβρίου 2000 πραγματοποιήθηκε στη 
Λευκωσία η 5η Σύνοδος της Ελληνο-Κυπριακής Μικτής Ε¬ 
πιτροπής Οδικών Μεταφορών. 

Ο κατάλογος των μελών των δύο αντιπροσωπειών επι¬ 
συνάπτεται ως Παράρτημα. 

Η συζήτηση επικεντρώθηκε γύρω από το θέμα των οδι¬ 
κών εμπορευματικών μεταφορών και ιδιαίτερα των τρι¬ 
γωνικών μεταφορών (από και προς τρίτες χώρες). 

Η κυπριακή αντιπροσωπεία επανέλαβε την εισήγηση 
που είχε υποβληθεί κατάτις προηγούμενες συνόδους της 
Επιτροπής και ιδιαίτερα κατά την 4η σύνοδο, για ελευθε¬ 
ροποίηση των αδειών εμπορευματικών μεταφορών προς 
και από τρίτες χώρες (τριγωνικές), παραθέτοντας στοι¬ 
χεία και επιχειρήματα που, κατά τη γνώμη της, δικαιολο¬ 
γούν την ενέργεια αυτή. Από τον εκπρόσωπο των Κυ¬ 
πρίων μεταφορέων τονίστηκε η ιδιαιτερότητα των δε¬ 
σμών Κύπρου - Ελλάδας και η ανάγκη παροχής κινήτρων 
για ανάπτυξη κοινοπραξιών μεταξύ μεταφορέων των δυο 
χωρών. 

Η ελληνική πλευρά πληροφόρησε την κυπριακή αντι¬ 
προσωπεία ότι η ελευθεροποίηση των μεταφορών από 
και προς τρίτες χώρες δεν είναι εφικτή τουλάχιστον προς 
το παρόν. Ως αιτιολογία για την άποψή της αυτή η ελληνι¬ 
κή πλευρά ανέφερε τη μεγάλη προσφορά μεταφορικών 
μέσων σε σχέση με τη ζήτηση για μεταφορικό έργο στον 
ελληνικό χώρο. Επίσης έγινε αναφορά για τη διενέργεια 
παράνομων εμπορευματικών μεταφορών στον ελληνικό 
χώρο από φορτηγά τρίτων χωρών. 

Για την αντιμετώπιση του προβλήματος αυτού ψηφί¬ 
στηκε το 1997 σχετική νομοθεσία, που τροποποιήθηκε 
πρόσφατα, με βάση την οποία άρχισε ο έλεγχος νομιμό¬ 
τητας της κυκλοφορίας και διενέργειας μεταφορών από 
φορτηγά οχήματα τρίτων χωρών, με στόχο την εξυγίανση 
του όλου συστήματος. 

Ο εκπρόσωπος των Ελλήνων διεθνών μεταφορέων ε¬ 
μπορευμάτων εξέφρασε την αντίθεσή του προς την ελευ¬ 
θεροποίηση των τριγωνικών μεταφορών. Ανέφερε όμως 
ότι η ομοσπονδία του θα δείξει κατανόηση για την αύξη¬ 
ση του αριθμού των σχετικών αδειών, δεδομένων των άρ¬ 
ρηκτων δεσμών που υπάρχουν μεταξύ Ελλάδας και Κύ¬ 
πρου. 

Η κυπριακή πλευρά ανέλαβε να εφοδιάσει τις ελλη¬ 
νικές αρχές με τα στοιχεία των αδειούχων κυπριακών 
οχημάτων και να τις ενημερώνει για οποιεσδήποτε αλ¬ 
λαγές. 


Από την κυπριακή πλευρά υποβλήθηκε εναλλακτική 
πρόταση για ελευθεροποίηση των τριγωνικών αδειών 
προς και από χώρες της Ευρωπαϊκής Ένωσης μόνο, 
και διατήρηση για τις υπόλοιπες χώρες των 80 αδειών 
που ανταλλάσσονται τώρα. Η πρόταση αυτή δεν έγινε 
αποδεκτή από την ελληνική πλευρά η οποία αντιπρό- 
τεινε αύξηση των ανταλλασσόμενων τριγωνικών αδει¬ 
ών σε 120. Ο αριθμός αυτός, ύστερα από αίτημα της 
κυπριακής πλευράς, συμφωνήθηκε να ανέλθει στις 
180 άδειες. 

Οι συνομιλίες διεξήχθησαν μέσα σε πνεύμα αδελφικής 
συνεργασίας και η κυπριακή πλευρά ευχαρίστησε την ελ¬ 
ληνική για την κατανόηση που επέδειξε. 

Η ελληνική πλευρά εξέφρασε επίσης τις ευχαρι¬ 
στίες για τη θερμή φιλοξενία που έτυχε καιπροσκάλε- 
σε την κυπριακή αντιπροσωπεία στην Ελλάδα για την 
επόμενη σύνοδο της Μικτής Επιτροπής Οδικών Μετα¬ 
φορών. 

Το παρόν Πρωτόκολλο υπογράφηκε στη Λευκωσία 
την 10.11.2000 σε δύο πρωτότυπα στην ελληνική 
γλώσσα. 


Γ ια την Ελληνική 
Αντιπροσωπεία 
Γ ενικός Επιθεωρητής 
Υπ. Μεταφορών 
και Επικοινωνιών 
ΘΕΟΔΩΡΟΣ ΤΡΙΦΥΛΛΗΣ 


Για την Κυπριακή 
Αντιπροσωπεία 
Διευθυντής Διοίκησης 
Υπ. Συγκοινωνιών 
και Έργων 

ΧΡΙΣΤΑΚΗΣ ΓΕΩΡΓΙΟΥ 


ΠΑΡΑΡΤΗΜΑ 

ΕΛΛΗΝΙΚΗ ΑΝΤΙΠΡΟΣΩΠΕΙΑ 

1. Θεόδωρος Τριφύλλης, Γενικός Επιθεωρητής Σώμα¬ 
τος Επιθεωρητών - Ελεγκτών Υ.Μ.Ε. Επικεφαλής της Α¬ 
ντιπροσωπείας 

2. Βασίλης Καλλιβωκάς, Διευθυντής Εμπορευματικών 
Μεταφορών 

3. Ευαγγελία Κλείτσα, Απάτη Διεύθυνση Εμπορευματι¬ 
κών Μεταφορών 

4. Δέσποινα Μπατζάκη, Από τη Διεύθυνση Εμπορευμα¬ 
τικών Μεταφορών 

5. Παναγιώτης Νικολάρας, Πρόεδρος της Ομοσπον¬ 
δίας Ελλήνων Μεταφορέων Εμπορευμάτων (Ο.Φ.Α.Ε.) 

ΚΥΠΡΙΑΚΗ ΑΝΤΙΠΡΟΣΩΠΕΙΑ 

1. Χριστάκης Γεωργίου, Διευθυντής Διοίκησης, Υ.Σ.Ε. 
Επικεφαλής της Κυπριακής αντιπροσωπείας 

2. Ρένος Ιωαννίδης, Διευθυντής Τμήματος Οδικών Με¬ 
ταφορών 

3. Έλλη Βασιλειάδου, Ανώτερη Διοικητικός Λειτουρ¬ 
γός, Υ.Σ.Ε. 

4. Πάτροκλος Κυθραιώτης, Ανώτερος Λειτουργός 
Μεταφορών (Τομέας Ρύθμισης) Τμήμα Οδικών Μετα¬ 
φορών 

5. Αντωνάκης Αθανασίου Ανώτερος Ελεγκτής Μεταφο¬ 
ρών (Τομέας Ρύθμισης), Τμήμα Οδικών Μεταφορών 

6. Σάββας Κυριάκου, Ανώτερος Ελεγκτής Μεταφορών 
(Τομέας Ρύθμισης) Τμήμα Οδικών Μεταφορών 

7. Τούλα Εύζωνα Διοικητικός Λειτουργός. Υ.Σ.Ε. 

8. Μιχάλης Ζαχαριόγλου, Γραμματέας Α', ΥΠΕΞ 

9. Ανδρέας Παπαδόπουλος, Πρόεδρος Συνδέσμου Διε¬ 
θνών Οδικών Μεταφορών Κύπρου 

10. Κυριάκος Τιμοθέου, Πρόεδρος ΠΕΕΑ 




2010 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο Προεδρικό Διάταγμα 58/2001 που δημοσιεύθηκε 
στο ΦΕΚ 49/2001 τ.Α' και αφορά τον Οργανισμό διοικητι¬ 
κών υπηρεσιών του Πανεπιστημίου Πειραιώς, επιφέρο- 
νται οι παρακάτω λόγω σφαλμάτων διορθώσεις: 

α. Στον εικοστό τρίτο (23) στίχο του εδαφίου β της παρ. 
3 του άρθρου 1 του Π.Δ/τος η λέξη "άρθρων" και αντικα¬ 
θίσταται με τη λέξη "παραγράφων". 


β. Στον τελευταίο στίχο του εδαφίου α της παρ. 3 του 
άρθρου 18 του Π.Δ/τος οι λέξεις "ΤΕ Διοικητικού - Λογι¬ 
στικού" διαγράφονται. 

γ. Στον δεύτερο στίχο του εδαφίου γ της παρ. 3 του άρ¬ 
θρου 18 του Π.Δ/τος και μετά τη λέξη "Μέριμνας," προ¬ 
στίθενται οι λέξεις "Πανεπιστημιακών Αρχών και Σχεδια- 
σμού και Τεκμηρίωσης,". 

(Από το Υπ. Εθνικής Παιδείας και Θρησκευμάτων) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




